cyanic-selkie/wikianc huggingface dataset:
বীজগণিত
গ্রুপ
অর্ধ-গ্রুপ, কোয়াসি-গ্রুপ, এবং মনোয়েড এর গঠন কাঠামো গ্রুপের মত , তবে আরও সাধারণ ধরনের।এরা  সেট  এবং একটি বদ্ধ বাইনারি অপারেশন গঠন করে কিন্তু অন্যান্য   শর্তগুলো প্রয়োজনমতো পূরণ করে না। একটি  অর্ধ-গ্রুপের একটি   সহযোজন  বাইনারি অপারেশন রয়েছে কিন্তু এটির অভেদক উপাদান নাও থাকতে পারে।  একটি  মনোয়েড হলো একটি অর্ধ-গ্রুপ যার একটি অভেদক রয়েছে কিন্তু প্রত্যেক উপাদানের জন্য বিপরীত্মক নাও থাকতে পারে।  একটি  কোয়াসি-গ্রুপ একটি প্রয়োজন পূরণ করে, যাতে একটি উপাদানকে ওপর আরেকটি উপাদানে হয় অনন্য বাম-গুণ  অথবা ডান-গুণ দ্বারা  পরিণত করা যেতে পারে।  ; যদিও , বাইনারি অপারেশনটি সহযোজন যোগ্য নাও হতে পারে।
সকল গ্রুপগুলো হলো মনোয়েড এবং সকল মনোয়েড হলো অর্ধ-গ্রুপ।
রিং এবং ক্ষেত্র
গ্রুপ সমূহের কেবল একটি মাত্র বাইনারি অপারেশন রয়েছে। বিভিন্ন ধরনের সংখ্যা এবং কাঠামো সম্পূর্ণভাবে ব্যাখ্যার জন্য দুটি অপারেটর সম্পর্কে  অধ্যয়ন করা একান্ত প্রয়োজন। এই তত্ত্বসমূহের মধ্যে সবচেয়ে গুরুত্বপূর্ণ দুটি তত্ত্ব হলো  রিং তত্ত্ব এবং  ক্ষেত্র তত্ত্ব।
একটি রিংয়ের দুটি বাইনারি অপারেটর (+) এবং (×) রয়েছে। যেখানে, ×, + এর সাথে বণ্টনযোগ্য। প্রথম অপারেটর (+) এর অধীনে এটি  আবেলিয়ান গ্রুপ  গঠন করে। দ্বিতীয়  অপারেটর (×) এর অধীনে এটি সংযোজনযোগ্য , কিন্তু  এটির অভেদক অথবা  বিপরীত্বক  থাকার কোন দরকার নেই , সুতরাং ভাগের কোন দরকার নেই।  যোগাত্মক(+) অভেদক উপাদানটিকে লেখা হয়  0 এবং   a এর যোগাত্মক বিপরীত্বককে লেখা হয় −a।
বণ্টনযোগ্যতা বণ্টন সূত্রকে সংখ্যার জন্য সাধারণ করে। পূর্ণসংখ্যার জন্য  (a + b) × c = a × c + b × c এবং  c × (a + b) = c × a + c × b, এবং  × কে + এর সাথে  বণ্টনযোগ্য বলা হয়ে থাকে।
পূর্ণসংখ্যাসমূহ রিং এর একটি উদাহরণ। পূর্ণসংখ্যাসমূহের একটি অতিরিক্ত ধর্ম রয়েছে যা তাকে পূর্ণসাংখ্যিক ডোমেইন   এ পরিণত করেছে।
একটি  ক্ষেত্র হল অতিরিক্ত ধর্মসহ  একটি রিং যাতে 0 বাদে সকল উপাদান × এর অধীনে একটি আবেলিয়ান গ্রুপ  গঠন করে । a এর গুণাত্বক (×) অভেদককে লেখা হয় 1 এবং  a  এর গুণাত্বক বিপরীত্বককে লেখা হয় a−1।
মূলদ সংখ্যা সমূহ, বাস্তব সংখ্যা সমূহ এবং  জটিল সংখ্যা সমূহ সবই ক্ষেত্র(ফিল্ড) এর উদাহরণ।
গাইসু ইয়ারি
কর্মজীবন
তিনি আফগানিস্তানে স্বাধীন প্রশাসনিক সংস্কার ও সিভিল সার্ভিস কমিশনের (আইএআরসইএসসই) কমিশনার হিসেবে দায়িত্ব পালন করেছেন। তিনি কমিশনার হওয়ার পাশাপাশি আইএআরসইএসসই-এর আপিল বোর্ডের সদস্য হিসেবেও কাজ করেছেন।
তিনি স্বেচ্ছায় আফগানিস্তানে নারীদের সুরক্ষা এবং সুরক্ষার পক্ষে সমর্থন করেন এবং আফগান মহিলাদের বিশেষ করে তালেবান দখলের পরে ব্যাপকভাবে কাজ করেছেন। তিনি আফগানিস্তানের সিভিল সার্ভিসে আরও বেশি নারীর অংশগ্রহণের জন্য নিযুক্ত ছিলেন।
তিনি তার বাগদত্তা এবং বাবা উভয়ই তালেবান কর্মীদের দ্বারা নিহত হওয়ার বিষয়ে জানতে না পারা পর্যন্ত তিনি একটি নিম্ন প্রোফাইল বজায় রেখেছিলেন। এটি তার জীবনের টার্নিং পয়েন্ট ছিল যে তিনি তালেবানের বিরুদ্ধে তার কণ্ঠস্বর উত্থাপন করার সিদ্ধান্ত নিয়েছিলেন এবং সংগঠনটির নীতির জন্য নিন্দা করেছিলেন। তিনি নারীবাদী দৃষ্টিকোণ আন্দোলনেরও প্রতিনিধিত্ব করেন।
২০২১ সালের আগস্টে, ২০২১ সালে তালেবানের ক্ষমতায় ফিরে আসার পরে তিনি আফগানিস্তান থেকে পালিয়ে গিয়েছিলেন এবং জোর দিয়েছিলেন যে তালেবানের ফিরে আসা আফগানিস্তানের নাগরিক পরিষেবার উন্নতির জন্য তার প্রচেষ্টার জন্য ক্ষতিকর হবে।
২০২১ সালের অক্টোবরে, ইয়ারি আফগান ভয়েস অফ হোপের নেতৃত্ব দিচ্ছেন এবং যারা তালেবান থেকে পালিয়ে এসেছেন এবং সারা বিশ্বে নির্বাসিত রয়েছেন তাদের আবেগআপ্লুত বর্ণনা সংগ্রহ করছেন।
পেশাওয়ার জেলা
সংক্ষিপ্ত বিবরণ এবং ইতিহাস
পেশাওয়ার জেলা ভূ-কৌশলগতভাবে গুরুত্বপূর্ণ স্থানে অবস্থিত। এই জেলার একটি সমৃদ্ধ ইতিহাস রয়েছে। এই জেলা ও শহর অনেক সভ্যতার উত্থান ও পতন দেখেছে। এটি একসময় গান্ধার সভ্যতার কেন্দ্র ছিল এবং পরবর্তীকালে পারস্য, গ্রীক, বৌদ্ধ, কুশন, আফগান, মুঘল, শিখ এবং ব্রিটিশ দ্বারা শাসিত হয়েছিল। পেশাওয়ার নামের মূল জেলাটি ছিল ব্রিটিশ ভারতের উত্তর-পশ্চিম সীমান্ত প্রদেশের একটি জেলা।
১৯৪৭ সালে স্বাধীনতার পর, প্রাচীন পেশাওয়ার জেলা পেশাওয়ার বিভাগে পরিণত হয় যা বর্তমানে পেশোয়ার জেলা, চরসাদ্দা জেলা ও নওশরা জেলা নিয়ে গঠিত। জুলাই ১৯৮৮ সালে, সাবেক চরসাদ্দা তেহসিল পৃথক হয়ে চরসাদ্দা জেলা হয়ে ওঠে, পূর্ব নওশরা তেহসিল ১৯৯০ সালে নওশরা জেলা হিসেবে গঠিত হয়। পাকিস্তানের প্রশাসনিক কাঠামোর সাম্প্রতিক সংশোধনের অধীনে ২০০১ সালে ঘোষিত পেশাওয়ারকে নগর জেলার মর্যাদা দেওয়া হয়।
জনসংখ্যার উপাত্ত
২০১৭ সালের আদমশুমারি অনুসারে পেশাওয়ার জেলার জনসংখ্যা ৪২,৬৯,০৭৯। জেলা জনসংখ্যা নিচের সারণীর মধ্যে দেখানো হয়েছে।
১৯৯৮ সালের আদমশুমারি
১৯৯৮ সালে, জনসংখ্যা ২২,২৬,৮৫১ জন ছিল, যার মধ্যে ৪৯% শহুরে জনগণ ছিল। ১৯৯৮ সালের আদমশুমারি ফলাফলে পশতু এই জেলার ৮৬% জনসংখ্যার প্রথম ভাষা ছিল।
১৯৮১ সালের আদমশুমারি
পেশাওয়ার তেহসিলের ১৯৮১ সালের আদমশুমারি ফলাফল অনুযায়ী পশতু ৮০% পরিবারের ভাষা ছিল। এছাড়া হিন্দকো- ১৩%, উর্দু ৩.৮% এবং পাঞ্জাবী ৩.৩% পরিবারের ভাষা ছিল।
শিক্ষা
পেশোয়ার জেলায় সরকারি ও বেসরকারি খাতে চমৎকার কিছু শিক্ষা প্রতিষ্ঠান রয়েছে। জেলাটিতে মানবিক, সাধারণ বিজ্ঞান, বিজ্ঞান, প্রকৌশল বিজ্ঞান, চিকিৎসা বিজ্ঞান, কৃষি বিজ্ঞান এবং ব্যবস্থাপনা বিজ্ঞান থেকে শুরু করে সকল প্রধান শিক্ষার জন্য বিশ্ববিদ্যালয় রয়েছে। বর্তমানে ৯টি মেডিকেল কলেজের মধ্যে সরকারি খাতে ২টি এবং বেসরকারি খাতে ৭টি রয়েছে। কলেজগুলো পাকিস্তান মেডিকেল ও ডেন্টাল অ্যাসোসিয়েশন দ্বারা অনুমোদিত। এছাড়াও খাইবার মেডিকেল বিশ্ববিদ্যালয় নামে একটি মেডিকেল বিশ্ববিদ্যালয় রয়েছে।
১৯৫০ সালে, প্রথম সরকারি খাতে পেশাওয়ার বিশ্ববিদ্যালয়টি প্রতিষ্ঠিত হয়েছিল। ১৯৮০ সালে, প্রকৌশল ও প্রযুক্তি বিশ্ববিদ্যালয়, পেশাওয়ার প্রতিষ্ঠিত হয় এবং ১৯৮১ সালে কৃষি বিশ্ববিদ্যালয়, পেশাওয়ার উদ্বোধন করা হয়। ১৯৮৬ সালে, প্রথম বেসরকারি খাতের বিশ্ববিদ্যালয় সিইসিওএস ইউনিভার্সিটি অব আইটি অ্যান্ড ইমার্জিং সায়েন্সস যাত্রা শুরু করে। ১৯৯৫ সালে, ম্যানেজমেন্ট সায়েন্স ইনস্টিটিউট (পেশোয়ার) নামে একটি সরকারি ব্যবস্থাপনা প্রতিষ্ঠান প্রতিষ্ঠিত হয়, যা ২০০৫ সালে ডিগ্রী প্রদান প্রতিষ্ঠান হিসেবে গড়ে ওঠে।
ইয়োসিপ স্তানিশিচ
ইয়োসিপ স্তানিশিচ (Josip Stanišić, ; জন্ম: ২ এপ্রিল ২০০০; ইয়োসিপ স্তানিশিচ নামে সুপরিচিত) হলেন একজন জার্মান-ক্রোয়েশীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব বায়ার্ন মিউনিখের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।
২০১৮ সালে, স্তানিশিচ জার্মানি অনূর্ধ্ব-১৯ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, স্তানিশিচ এপর্যন্ত ১টি শিরোপা জয়লাভ করেছেন, যা তিনি বায়ার্ন মিউনিখের হয়ে জয়লাভ করেছেন।
প্রারম্ভিক জীবন
ইয়োসিপ স্তানিশিচ ২০০০ সালের ২রা এপ্রিল তারিখে জার্মানির মিউনিখে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম দামির স্তানিশিচ এবং তার মায়ের নাম সান্দ্রা স্তানিশিচ। তার বাবা-মা স্লাভনস্কি ব্রডের ক্রোয়েশীয় বংশোদ্ভূত।
আন্তর্জাতিক ফুটবল
স্তানিশিচ জার্মানি অনূর্ধ্ব-১৯ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৮ সালের ১৭ই নভেম্বর তারিখে তিনি প্রীতি ম্যাচে নেদারল্যান্ডস অনূর্ধ্ব-১৯ দলের বিরুদ্ধে ম্যাচে জার্মানি অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। জার্মানির বয়সভিত্তিক দলের হয়ে তিনি ২ ম্যাচে অংশগ্রহণ করেছেন।
কিলিয়ান নিকিয়েমা
২০০৭–০৮ মৌসুমে, ওলন্দাজ ফুটবল ক্লাব ভরস্খোটেন '৯৭-এর যুব পর্যায়ের হয়ে খেলার মাধ্যমে নিকিয়েমা ফুটবল জগতে প্রবেশ করেছেন এবং পরবর্তীকালে ডেন হেগের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, ওলন্দাজ ক্লাব ডেন হেগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৭ সালে, নিকিয়েমা নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় ২ বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০১৯ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
কিলিয়ান বাসবা গিকে নিকিয়েমা ২০০৩ সালের ২২শে জুন তারিখে নেদারল্যান্ডসের ড্রাখটেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নিকিয়েমা নেদারল্যান্ডস অনূর্ধ্ব-১৫, নেদারল্যান্ডস অনূর্ধ্ব-১৬ এবং নেদারল্যান্ডস অনূর্ধ্ব-১৭ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন।
২০১৯ সালের ৪ঠা সেপ্টেম্বর তারিখে, ১৬ বছর, ২ মাস ও ১৩ দিন বয়সে, ডান পায়ে ফুটবল খেলায় পারদর্শী নিকিয়েমা লিবিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে নিকিয়েমা সর্বমোট ১ ম্যাচে অংশগ্রহণ করেছেন।
নিকিয়েমা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
তাকাশি মিইকে
তাকাশি মিইকে(জন্মঃ ২৪ আগস্ট, ১৯৬০), একজন জাপানি জনপ্রিয় এবং বিতর্কিত চলচ্চিত্র নির্মাতা। ১৯৯১ সালে তার প্রত্যাবর্তনের পর থেকে এখন পর্যন্ত প্রায় একশয়েরও বেশি চলচ্চিত্র, নাটক প্রযোজনা করেছেন। ২০০১ এবং ২০০২ সালে মিইকে একা পনেরটি প্রযোজনা পরিচালনা করার জন্য স্বীকৃত করা হয়। তার ছবিসমূহ হিংসাত্মক এবং উদ্ভট বা অবাস্তব থেকে নাটুকে পরিবার-বন্ধুদের বিন্যস্ত হয়ে থাকে।
প্রাথমিক জীবন
মিইকে জন্মগ্রহণ করেন জাপানের ইয়াও অঞ্চলে একটি দরিদ্র কোরিয়ান অভিবাসী পরিবারে। তার পরিবার মূলত প্রবাসিত হয় কুমামোতো প্রশাসনিক অঞ্চলে। দ্বিতীয় বিশ্বযুদ্ধের সময় তারা দাদা চীন এবং কোরিয়ার দায়িত্ব পান, এবং তার পিতা সিওল এ জন্মগ্রহণ করেন যেটি বর্তমানে দক্ষিণ কোরিয়া। তার বাবা একজন ঢালাইকারী এবং মা দর্জি হিসাবে কাজ করেন। যদিও তিনি বলেন যে তিনি খুবই কম শ্রেণীকক্ষে গেছেন, তিনি ইয়কুহামা ভোকেশনাম স্কুল অব ব্রডকাস্ট এন্ড ফিল্ম থেকে স্নাতকোত্তর করেন জনপ্রিয় চলচ্চিত্র নির্মাতা শুহাই ইমামুরা এর তত্ত্বাবধানে, যিনি প্রতিষ্ঠানটির প্রতিষ্ঠাতা এবং ডিন।
পেশাজীবন
মিইকের প্রথম ছবি টেলিভিশন প্রযোজনা, কিন্তু তিনি সরাসরি ভিডিওতে বা ভি-সিনেমাতে কিছু মুক্তি দেন। মিইকে এখনও থেমে থেমে ভি-সিনেমা পরিচালনা করেন উৎপাদনের স্বাধীনতার জন্য যেখানে কঠোর সেন্সরশিপ কম হয় বলে।
মিইকে “তৃতীয় গুন্ডা”(দাইসান ন গকুডও) ছবি মুক্তির মাধ্যমে হলে ছবি প্রকাশ শুরু করেন। কিন্তু “শিনজুকু ত্রায়াড সোসাইটি”(১৯৯৫) চলচ্চিত্রের মাধ্যমে সকলের দৃষ্টি আকর্ষণ করেন। ছবিটিতে প্রদর্শীত হয় তার চরম রচনাশৈলী এবং ধরন, এবং এর সফলতা তাকে আরো বড় বাজেটের ছবি করার স্বাধীনতা দেয়।“শিনজুকু ত্রায়াড সোসাইটি” তার ব্লাক সোসাইটি থ্রিলজির প্রথম ছবি, বাকি দুটো হচ্ছে “রেইনি ডগ”(১৯৯৭) এবং “লে লাইন্স”(১৯৯৯)। সে আন্তর্জাতিকভাবে খ্যাতি পায় ২০০০ সালে তার ভৌতিক ছবি “অডিশন”(১৯৯৯), তার আক্রমণাত্মক ছবি ইয়াকুজাএপিক “ডেড অর এলাইব”(১৯৯৯) এবং তার বিতর্কমূলক মাঙ্গা রূপান্তর “ইচি দ্য কিলার” যেটি আন্তর্জাতিক চলচ্চিত্র উৎসবসমূহে প্রদর্শিত হয়। এরপর থেকে সে পশ্চিমা বিশ্বে বিশাল ভক্তকূল লাভ করে যেটি বাড়তে চলে তার কাজের ডিভিডি প্রকাশের মাধ্যমে। তার ছবি “হারা-কিরিঃ ডেথ অব এ সামুরাই” ২০১১ কান চলচ্চিত্র উৎসব প্রতিযোগিতায় প্রদর্শিত হয়। তার ২০১৩ সালের ছবি “স্ট্রো শিল্ড” মনোনীত হয় পাল্ম দর এ ২০১৩ কান চলচ্চিত্র উৎসবে।
কাজের ধরন
মিইকে তার কাজের আন্তর্জাতিকভাবে দুর্নাম রয়েছে চরম হিংস্রতা এবং যৌন বিকৃতি চিত্র বর্ণনার জন্য। তার অনেক ছবিতেই গ্রাফিক এবং ভয়াবহ রক্তপাত দেখা যায়। তার বেশির কাজেই চিত্রিত করা হয় অপরাধীদের(বিশেষ করে ইয়াকুজা) বা গাইজিন, জাপানি প্রবাসী। সে তার কৌতুকপ্রদতা এবং সেন্সরশিপের সীমানাকে যতটুকু প্রসারিত করা যায় এর জন্যও পরিচিত।
তার কুখ্যাতির পরও, মিইকে বিভিন্ন ধরনের ছবি পরিচালনা করেছেন। সে শিশুতোষ চলচ্চিত্র “জেব্রাম্যান” এবং “দ্য গ্রেইট ইয়োকাই ওয়ার”, ভ্রমণ চলচ্চিত্র “দ্য বার্ড পিপল অব চীন”, কিশোর নাটক “দ্য হ্যাপিনেস অব দ্য কারাকুরিস” এবং এমনকি ভিডিও গেইম রূপান্তর “লাইক এ ড্রাগন” এবং “এইস এটর্নি” নির্মাণ করেছেন।
যেখানে মিইকের ছবি কম সুগম এবং লক্ষ থাকে চরম আক্রমণাত্নক চলচ্চিত্র ভক্তদের যেমন “ইজো”, এবং ''“থ্রী... এক্সট্রিমস”, এছাড়াও সে কিছু মূলধারার এবং বাণিজ্যিক চলচ্চিত্র নির্মান করেছে যেমন ভৌতিক ছবি “ওয়ান মিসড কল” এবং কাল্পনিক-নাট্য ছবি “দ্য গ্রেইট ইয়কাই ওয়ার”''।
মিইকে বলেছে যে “স্টারশিপ ট্রুপারস” তার প্রিয় চলচ্চিত্র। সে শ্রদ্ধা করে চলচ্চিত্র পরিচালক “আকিরা কুরুসাওয়া”, হিদো গসা, ডেভিড লাইঞ্চ, ডেভিড ক্রনেনবার্গ, এবং পল ভারহোভেন
বিতর্ক
তার সবচেয়ে বিতর্কমূলক ছবিগুলোর মধ্যে একটি হচ্ছে অতি-হিংস্রাত্নক চলচ্চিত্র “ইচি দ্য কিলার”(২০০১), যেটি মাঙ্গা থেকে রূপান্তর করা হয়। আর এই অতিরিক্ত হিংস্রাত্নতা কাজে লাগানো হয় ছবির প্রচারণায় এটির আন্তর্জাতিক প্রদর্শনীতে টরেন্টো আন্তর্জাতিক চলচ্চিত্র উৎসবে ২০০১ সালে, যেখানে দর্শকদের "বমি করার থলে দেয়া" হয় যেটি শোভা পায় চলচ্চিত্রের লগোর সাথে প্রচারণার জন্য (ছবিটির একটি দৃশ্য ছিল যে একটি চরিত্র অন্যটিকে আধটুকরো করে কেটে ফেলে বা মাথা কেটে ফেলা)।
কিন্তু ব্রিটিশ বোর্ড অব ফিল্ম ক্লাসিফিকেশন অসম্মতি জানায় ছবিটি বিনাকর্তনে যুক্তরাজ্যে প্রকাশ করতে, বর্ণনা করে এটি মহিলাদের প্রতি চরম মাত্রার যৌন সহিংসতা রয়েছে। হং কং এ ছবিটির প্রায় ১৫ মিনিট কেটে প্রকাশ করা হয়। যুক্তরাষ্ট্রে ছবিটি বিনাকর্তনে প্রকাশ পায়।
অন্যান্য
২০০৫ সালে তাকাশি মিইকে পরিচালনা করেন একটি মঞ্চ নাটক “ডেমন পন্ড” নামে।
ছানা গজা
ছানা গজা (ଛେନା ଗଜା) হল ভারতের ওড়িশা রাজ্যের একটি মিষ্টি খাবার। ছানাকে ভিত্তি করে অন্যান্য কিছু জনপ্রিয় ওড়িয়া মিষ্টান্ন, যেমন রসগোল্লা, যেটি সারা ভারতে ছড়িয়ে পড়েছে, সেখানে ছানা গজা রাজ্যের মধ্যেই মূলত জনপ্রিয়।
উপাদান
ছানা গজার মূল উপাদান হল ছানা, যা মূলত রসগোল্লা এবং ছানা পোড়া করতেও লাগে, কিন্তু প্রতিটি খাবারই স্বাদে খুব আলাদা।
প্রাপ্তিস্থান
ওড়িশার ৫নং জাতীয় সড়কে, ভুবনেশ্বর এবং কটকের মধ্যে প্রায় ১২ কিলোমিটারের মধ্যে পাহালা নামে একটি গ্রাম আছে। ছানা গজা খাওয়ার সেরা জায়গাগুলির মধ্যে একটি হল এই পাহালা। তবে, ছানা গজা সারা ওড়িশা জুড়ে সমান জনপ্রিয় এবং সর্বত্রই পাওয়া যায়।
প্রস্তুতি
ছানা গজা তৈরি করার জন্য পনিরের মতো ছানার মিশ্রণ থেকে জল চেপে বার নেওয়া হয়। এতে কিছুটা সুজি মেশানো হয়। তারপর তাতে ময়দা মিশিয়ে ভালো করে মেখে মণ্ড তৈরি করে নেওয়া হয়। যতক্ষণ না পর্যন্ত সঠিক ঘনত্ব পাওয়া যাচ্ছে ততক্ষণ পর্যন্ত ময়দা মিশিয়ে অল্প করে শুকোনো হয়। তারপর তাকে হাতের তালুর মাপে আয়ত ঘনকের আকার (গজা) দেওয়া হয়। এরপর গজাগুলিকে ডুবো তেলে লাল করে ভাজা হয়। শেষে সেগুলিকে ঘন চিনির রসে সেদ্ধ করা হয়। কখনও কখনও, গজাগুলিকে বেশ কিছুটা শুকিয়ে নেওয়া হয়। এই ক্ষেত্রে চিনি মাঝে মাঝে গজার পৃষ্ঠতলে জমে গিয়ে স্ফটিকাকার নিতে পারে।
আরও দেখুন
থাম্ব| পাহালা, [[ওড়িশা থেকে ছানাগজা]]
চিত্রিত পি-উ
চিত্রিত পিউ (বৈজ্ঞানিক নাম: Tringa erythropus), তিলা লালপা বা চিট্টো পি-উ Scolopacidae (স্কলোপ্যাসিডি) গোত্র বা পরিবারের অন্তর্গত Tringa (ট্রিঙ্গা) গণের অন্তর্ভুক্ত এক প্রজাতির পানিকাটা পাখি।  পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। চিত্রিত পিউর বৈজ্ঞানিক নামের অর্থ লালপায়ের জলচর পাখি (গ্রিক: trungas = অ্যারিস্টটল বর্ণিত জলচর পাখি, eruthropous = লাল পায়ের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৭ লক্ষ ২০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
আকার
thumb|প্রজননকালীন চিত্রিত পিউ পিউ পাখির মাপ ৩৩ সেন্টিমিটার। বুক ও পেট সাদা রঙের, কপাল,মাথা ও ঘাড় ছাই-বাদামি রঙের, পিঠ চকচকে ছাই-ধূসর, তার ওপর অসংখ্য সাদাটে ছিট-ছোপ থাকে। পা লম্বা, পায়ের রং কমলা-হলুদ, লম্বা নলাকার ঠোঁটের গোড়া লাল, বাকিটা কালচে ধূসর। চোখের ওপর দিয়ে চওড়া সাদা একটি টান আছে। লেজের গোড়ার উপরিভাগ সাদা। লেজের আগার দিকের ওপরে সুবিন্যস্তভাবে সাদা ও কালো রেখা আড়াআড়িভাবে টানা। পালকের উপরিভাগের পেছন দিকে সাদা সাদা ছোট ছোট চৌকো ছোপ আঁকা।
খাদ্য
পিউ পাখির মূল খাদ্য এদের কুচোমাছ, ব্যাঙাচি, জলজ পোকা,পতঙ্গ,লার্ভা ও সুতোপোকা ইত্যাদি। ছোট গুগলি শামুকও খায়।
স্বভাব
পিউ পাখি জোড়ায় চলে, ছোট দলে বা বড় দলে চলে এরা। ভালো সাঁতার জানে। লম্বা ঠোঁট জলের তলার কাদায় সেধিয়ে দিয়ে সামনে-পেছনে ও ডানে-বাঁয়ে চালাতে ওস্তাদ। প্রয়োজনে ডুবও দেয়। এক পায়ে ভর করে ঘুমায়। সতর্ক এই পাখি হাওর,বিল,মাঠ,ঝিলসহ উপকূলেও চরে।
প্রজনন
প্রজনন ঋতুতে রং হয় কালো, পিঠ-ডানা ও লেজের উপরিভাগে সূক্ষ্ম সূক্ষ্ম সাদা ছিট থাকে অসংখ্য। পা হয় আলতা লাল রঙের।
থায়োমার্গারিটা ম্যাগনিফিকা
থায়োমার্গারিটা ম্যাগনিফিকা হলো সালফার-অক্সিডাইজিং গামাপ্রোটিওব্যাক্টেরিয়া শ্রেণির অন্তর্ভুক্ত একটি প্রজাতি, যা ক্যারিবীয় অঞ্চলের লেসার এন্টিলিস দ্বীপপুঞ্জের গুয়াদলুপ আর্কিপেলাগোর রিজোফোরা ম্যাংগল উদ্ভিদের ঝরে পড়া পাতায় পানির নিচে জন্মাতে দেখা গেছে। ফিলামেন্ট-আকৃতির এই ব্যাকটিরিয়াটি এ পর্যন্ত জানা সবচেয়ে বড় ব্যাকটিরিয়া, যার গড় দৈর্ঘ্য ১০ মিলিমিটার এবং কিছু কিছু ক্ষেত্রে এটি ২০ মিলিমিটার (০.৭৯ ইঞ্চি) পর্যন্ত বড় হতে দেখা গেছে। ২০২২ সালের ফেব্রুয়ারি মাসে জমা দেওয়া একটি প্রাক-মুদ্রণ প্রকাশনীতে এই ব্যাকটিরিয়াটির বর্ণনা দেওয়া হয়েছিল। মূলত ২০১০-এর দশকের গোড়ার দিকে পয়েন্টাপিটের ফরাসী এন্টিলিস বিশ্ববিদ্যালয়ের অলিভিয়ার গ্রস কর্তৃক এই ব্যাকটিরিয়াটি আবিষ্কৃত হয়েছিল। কিন্তু গ্রস তার আবিষ্কারটি একটি ছত্রাক হবে বলে মনে করায় শুরুর দিকে এটি খুব বেশি মনোযোগ আকর্ষণ করতে পারেনি। এটা যে একটি ব্যাকটেরিয়া সেটা নির্ধারণ করতেই গ্রস এবং অন্যান্য গবেষকদের পাঁচ বছর সময় লেগেছিল এবং গ্রসের তত্ত্বাবধানে কাজ করা স্নাতকের এক শিক্ষার্থী জিন-মেরি ভল্যান্ড এই ব্যাক্টেরিয়ার অস্বাভাবিক বৈশিষ্ট্যগুলি বের করা পর্যন্ত লেগেছিল আরও কয়েক বছর।
ল্যাটিন ভাষায় থায়োমার্গারিটার মানে হলো "সালফার মুক্তা"। বাহ্যিকভাবে এই ব্যাক্টেরিয়ার কোষ দেখতে কেমন এই শব্দটি সেটাই বোঝাচ্ছে। এই ব্যাক্টেরিয়ার কোষে আণুবীক্ষণিক সালফার দানা থাকায় এর উপর আপতিত আলোর বিক্ষেপণ ঘটে, যা কোষকে মুক্তার মতো উজ্জ্বলতা দেয়। ম্যাগনিফিকা নামটির অর্থ magnificent, (যার অর্থ হতে পারে চমৎকার, জাঁকাল)। ম্যাগনিফিকা নামটি নির্বাচন করেছেন গবেষক সিলভিনা গনজালেজ রিজো, যিনি আবার T. magnifica-কে ব্যাকটেরিয়া হিসেবেও চিহ্নিত করেছেন।
গঠন
ব্যাকটিরিয়ার বিপাক ক্রিয়া কেবল ব্যাকটেরিয়া কোষের অভ্যন্তরে পুষ্টি এবং বর্জ্য উভয়ের অণুর ব্যাপনের মাধ্যমে ঘটতে পারে এবং এটি এই জীবগুলোর আকারের ঊর্ধ্বসীমাও নিয়ন্ত্রণ করে। ১৯৯৯ সালে আবিষ্কৃত থায়োমার্গারিটা নামিবিয়েনসিস যেটা একটি বৃহৎ সালফার-ব্যাকটেরিয়া, সেই ব্যাকটেরিয়াটি জল এবং নাইট্রেটে ভরা একটি বড় থলির অন্তর্ভুক্তির মাধ্যমে এই সীমাবদ্ধতাকে অতিক্রম করে। এই থলিটি কোষের উপাদানগুলোক কোষ প্রাচীরের দিকে ঠেলে দেয়, যাতে ব্যাপন কাজ করতে পারে; নামিবিয়েনসিসের জৈবিক প্রক্রিয়া কেবল কোষের প্রান্ত ঘেষে ঘটে। থায়োমার্গারিটা ম্যাগনিফিকার কোষেও অনুরূপ একটি শূন্যস্থান থাকে, যা কোষের অধিকাংশ স্থান (আয়তনের দিক থেকে ৬৫–৮০%) দখল করে নেয় এবং সাইটোপ্লাজমকে কোষের সীমানার দিকে ঠেলে দেয়। এর সাইটোপ্লাজমের পুরুত্ব ১.৮ থেকে ৪.৮ মাইক্রোমিটার পর্যন্ত হয়ে থাকে।
এই ব্যাকটেরিয়ার আকার এবং এর চূড়ান্ত পলিপ্লয়েডিটি আংশিকভাবে এর জিনোমের দ্বারা ব্যাখ্যা করা হয়, যেখানে ব্যাকটেরিয়ার অনেক সাধারণ কোষ বিভাজন জিনের অনুপস্থিতি থাকে।
এই ব্যাক্টেরিয়ার কোষের বাইরের অংশে এপিবায়োটিক ব্যাকটেরিয়া থাকে না; এ ধরনের ব্যাক্টেরিয়ার "আশ্চর্যজনক অনুপস্থিতি"কে T. magnifica’র সম্ভাব্য সৃষ্ট জৈবিক সক্রিয়তা দিয়ে কিংবা T. magnifica’র সম্ভাব্য সৃষ্ট অ্যান্টিবায়োটিক রাসায়নিক যৌগের মাধ্যমে ব্যাখ্যা করা যেতে পারে।
ক্যাপসুলের মতো আবদ্ধ ডিএনএ
এই ধরনের এককোষী জীবের মধ্যে অন্য যে আরেকটি থলি বা কুঠুরি থাকে তার মধ্যে অবস্থান করে এর ডিএনএ। গবেষকরা এই কুঠুরির নাম দিয়েছেন "পেপিনস" (pepins)। অন্যান্য অধিকাংশ ব্যাকটেরিয়ায় যে মুক্ত-ভাসমান ডিএনএ পাওয়া যায়, সেটা থেকে এই গঠন-কাঠামোটি খুবই আলাদা। প্রাক-কেন্দ্রিক আদিম এককোষী জীব যাদের নিউক্লিয়াস থাকে না (এদের ডিএনএ সাইটোপ্লাজমে মুক্ত থাকে) এবং সুকেন্দ্রিক জীব (যাদের ডিএনএ নিউক্লিয়ার আবরণী দ্বারা ঘেরা থাকে) এই দুই শ্রেণির মধ্যে পার্থক্য যতই অস্পষ্ট হয়ে উঠে, ভাসমান ও কুঠুরিবদ্ধ ডিএনএ'র এই ব্যবস্থাটির গুরুত্ব ততই বৃদ্ধি পাবে।
থায়োমার্গারিটা ম্যাগনিফিকা একটি ব্যাকটেরিয়া হওয়ায় এটি প্রাক-কেন্দ্রিক জীবসমূহের অন্তর্ভুক্ত, কিন্তু এর কোষে ঝিল্লি থলি বিদ্যমান যা কোষের ডিএনএ-র এনক্যাপসুলেশন ঘটায় অর্থাৎ ডিএনএ-কে একটি ক্যাপসুলের মধ্যে আবদ্ধ করে রাখে।
হাসে উদ্দিন দেওয়ান
হাসে উদ্দিন দেওয়ান বাংলাদেশের গাজীপুর জেলার রাজনীতিবিদ ও গাজীপুর-৩ আসনের সাবেক সংসদ সদস্য।
প্রাথমিক জীবন
হাসে উদ্দিন দেওয়ান গাজীপুর জেলায় জন্মগ্রহণ করেন।
রাজনৈতিক জীবন
হাসে উদ্দিন দেওয়ান ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে গাজীপুর-৩ আসন থেকে সংসদ সদস্য নির্বাচিত হন।
মুসলিমস ফর আমেরিকা
মুসলিমস ফর আমেরিকা, আমেরিকান মুসলমানদের রাজনীতিতে পরিচয় করিয়ে দেওয়ার জন্য এবং মুসলমানদের জন্য মার্কিন পররাষ্ট্র নীতি অনুকূল কিনা সেটা নিশ্চিত করার জন্য মার্কিন যুক্তরাষ্ট্রে গঠিত ইসলামী রাজনৈতিক সংগঠন। সংস্থাটির ওয়েবসাইট অনুসারে, "মুসলিমস ফর আমেরিকার" লক্ষ্য রিপাবলিকান জাতীয় কমিটির সাথে কাজ করে গভীর সম্পর্ক স্থাপন করার পাশাপাশি ডেমোক্রেটিক পার্টির সাথে সম্পর্ক ঘনিষ্ঠ করা ।
কেউ কেউ মনে করেন যে দলটি সত্যিই একটি পক্ষপাতমূলক রিপাবলিকান লবি সংগঠন। সংগঠনটির প্রতিষ্ঠাতা সীম গুল খান হাসান ২০০০ সালের মার্কিন প্রেসিডেন্ট নির্বাচনে প্রচারণার পর থেকে "বুশ" এবং "রিপাবলিকানদের" জন্য ১ মিলিয়ন মার্কিন ডলারেরও বেশি দান করেছেন। "মুসলিমস ফর বুশ" থেকে "মুসলিমস ফর আমেরিকা"-এ নাম পরিবর্তনের ঘোষণা দেওয়ার সময় সংগঠনটি তাদের সংবাদ সাক্ষাৎকারে বলেছিল যে "আমেরিকান মুসলমান এবং রিপাবলিকান পার্টির মধ্যে বৃহত্তর বন্ধুত্ব তৈরি করা সংগঠনটির লক্ষ্য ও উদ্দেশ্য।"
২০০৬ সালের ইসরায়েল-লেবানন দ্বন্দ্বের সময় সংস্থাটি মার্কিন সরকার এবং আমেরিকান রাজনীতিবিদদের দ্বারা ইসরায়েলকে শক্তিশালী সমর্থন করার তীব্র নিন্দা জানায়।
"মুসলিমস ফর আমেরিকা" সংগঠনটি ধারাবাহিকভাবে যে কোনো ধরনের সন্ত্রাসবাদের জন্য অসহনশীল নীতি (Zero Tolerance) অনুসরণ করে। সংগঠনটি নবী মুহাম্মদ (স.) এর রেখে যাওয়া উদাহরণ অনুসরণ করে বলে দাবি করে।
২০১০ সালে সংগঠনটির সহ-প্রতিষ্ঠাতা মুহাম্মদ আলী হাসান মুসলিম দির প্রতি অস্বাভাবিক ব্যবহার, অনথিভুক্ত অভিবাসী এবং সমকামীদের সমর্থন করার অভিযোগ তুলে রিপাবলিকান পার্টি ত্যাগ করে। পার্ক-৫১ মুসলিম কমিউনিটি সেন্টারের বিরোধিতার জন্য তার মা "সীমও পার্টির" সমালোচনা করেন এবং দাবি করেন যে "বিগত কয়েক বছর ধরে রিপাবলিকান পার্টিতে মুসলমানরা ক্রমাগত অপমানিত হয়েছে।"
২০২১ আইসিসি টি২০ বিশ্বকাপ বাছাইপর্ব
পাতাটি তৈরী করার সময় পুনর্নির্দেশনা তুলে দিতে হবে।
চেজু দ্বীপ
চেজু দ্বীপ দক্ষিণ কোরিয়ার বৃহত্তম দ্বীপ, যা দেশটির চেজু প্রদেশে অবস্থিত৷ এই দ্বীপটি মূলত কোরিয়া প্রণালীতে অবস্থিত, কোরিয়ান উপদ্বীপ থেকে নিম্নে এবং দক্ষিণ জেলো প্রদেশের দক্ষিণে অবস্থিত৷ দ্বীপটির মধ্যে অবস্থিত চেজু আগ্নেয়গিরি ও লাভা নির্গমন নল  একটি বিশ্ব ঐতিহ্যবাহী স্থান হিসেবে পরিচিত। চেজুতে সবসময় মাঝারি ধরনের জলবায়ু বিরাজ করে৷ এমনকি শীতকালেও এর তাপমাত্রা ০°সে (৩২° ফারেনহাইট) এর নিচে যায় না৷ দ্বীপটি অবসরে ছুটি কাটানোর জন্য খুবই জনপ্রিয়৷ দ্বীপটির অর্থনৈতিক অবস্থার একটি বৃহৎ অংশ পর্যটন শিল্পের উপর নির্ভরশীল।
ইতিহাস
তামনা রাজ্য প্রথম এই দ্বীপে রাজত্ব শুরু করে৷ দ্বাদশ শতাব্দিতে কোরিয়া আক্রমণের পর, মোঙ্গলরা চেজু দ্বীপে তাদের ঘাটি স্থাপন করে৷ মঙ্গোল সেনাবাহিনী পশুখাদ্যের জন্য এই দ্বীপকে চারণভূমি হিসেবে ব্যবহার শুরু করে৷ ১৫'শ সালের শুরুতে, দ্বীপটি জোসন সাম্রাজ্য দখল করে৷ এরপর প্রায় ২০০ বছর এখানে ভ্রমণ নিষেধাজ্ঞা জারি ছিল এবং দ্বীপে স্থানীয় বহু গণজাগরণকে দমন করা হয়৷
চেজু গণজাগরণ
থাম্ব|১৯৪৮ সালের মে মাসে, চেজু গণজাগরণের পরে কমিউনিস্টদের সমর্থনকারী সন্দেহভাজন ব্যক্তিরা মৃত্যুদন্ডের জন্য অপেক্ষা করছে ১৮৪৮ সালের ৩রা এপ্রিল থেকে ১৯৪৯ সালের মে মাস পর্যন্ত দ্বীপে সংঘটিত গণজাগরণ থামাতে দক্ষিণ কোরিয়ান সরকার কমিউনিস্ট বিরোধী ক্যাম্পেইন শুরু করে৷  ১৯৪৮ সালে কোরিয়ায় জাতিসংঘের অস্থায়ী কমিশন কর্তৃক আয়োজিত জাতীয় নির্বাচনই  সরকার বিরোধী এই সশস্ত্র গণজাগরণের মূল কারণ ছিল ৷ চেজু দ্বীপের স্থানীয় ওয়ার্কারস দলের সদস্যারা মূলত কোরিয়া বিভক্তিকরণের বিপক্ষে ছিল ৷ যেহেতু দক্ষিণ কোরিয়াতে জাতীয় নির্বাচনের মাধ্যমে সরকার গঠন হচ্ছে যা বিভক্তিকরণকে পুনরায় বলবৎ করতে পারে, সেই ভয় থেকে ওয়ার্কারস দলের গেরিলা যোদ্ধারা স্থানীয় পুলিশ এবং ডানপন্থী দলের সদস্যদের উপর সশস্ত্র হামলা চালায়৷ অতঃপর এই সশস্ত্র হামলার পরে, দক্ষিণ কোরিয়ান সরকার চেজু দ্বীপে নৃশংস হত্যাকাণ্ড চালায় যার সুস্পষ্ট প্রমাণ রয়েছে৷  মার্কিন সেনাবাহিনী প্রায় ৯৭ জন ব্যক্তির মৃতদেহ উদ্ধার করেছিল যারা সরকারী বাহিনী কর্তৃক নিহত হয়েছিল৷ চেজুতে সংঘটিত বিদ্রোহে প্রায় ৩০,০০০ থেকে ৪০,০০০ মানুষ মৃত্যুবরণ করে যা এই দ্বীপের মোট জনসংখ্যার প্রায় ২৫ শতাংশ ছিল৷    প্রায় ৪০,০০০ মানুষ জাপানে পালিয়ে যায়৷ এই নৃশংস হত্যাকাণ্ডের স্মৃতি বহুদিন ধরে ধামাচাপা দেওয়ার চেষ্টা করে সরকার৷ ২০০৬ সালে কোরিয়ান সরকার এরজন্য জনগণের নিকট ক্ষমা প্রার্থনা করে৷ ২০০৮ সালে চেজু আন্ত:জাতিক বিমান বন্দরের নিকটে চেজু হত্যাকাণ্ডে নিহতদের একটি গণকবর উদ্ধার করা হয়৷
ভূগোল
চেজু আগ্নেয়গিরিসম্পন্ন একটি দ্বীপ যার বৃহৎ অংশ হলো হলোসান৷ দক্ষিণ কোরিয়ার সর্বোচ্চ শৃঙ্গ এখানে অবস্থিত। আগ্নেয়গিরির উচ্চতা প্রায় ৷ দ্বীপটি পূর্ব থেকে পশ্চিমে প্রায় পর্যন্ত বিস্তৃত এবং উত্তর থেকে দক্ষিণে প্রায়  পর্যন্ত বিস্তৃত৷
সিনোজেনিক যুগে প্রায় ২ মিলিয়ন বছর আগে দ্বীপটিতে আগ্নেয়গিরি থেকে আগ্নুৎপাত ঘটেছিল ৷ দ্বীপটি লাভা ও ব্যাসাল্ট দ্বারা তৈরী।
অর্থনীতি
পর্যটন শিল্প এই দ্বীপটির স্থানীয় অর্থনীতিতে গুরুত্বপূর্ণ ভূমিকা পালন করে৷ এই দ্বীপটিকে অনেকসময় দক্ষিণ কোরিয়ার হাওয়াই বলা হয়৷ সমগ্র দক্ষিণ কোরিয়ার মত এখানেও চীনা পর্যটকদের জন্য ভিসা প্রদান করা হয় না৷
বুড়াবুড়ি ইউনিয়ন, উলিপুর
বুড়াবুড়ি ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.২২।
ভৌগোলিক অবস্থান ও আয়তন
উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৯৮৩৩ একর বা ৩৯.৮০ বর্গকিলোমিটার।
প্রশাসনিক এলাকা
বুড়াবুড়ি ইউনিয়ন ১৪টি মৌজা ও ৪২টি গ্রাম নিয়ে গঠিত।
মৌজার সংখ্যাঃ ১৪ টি
মৌজাসমুহ হলো-
জনসংখ্যা
২০১১ সালের আদমশুমারি অনুযায়ী বুড়াবুড়ি ইউনিয়নের মোট জনসংখ্যা ছিল ৩৩০৯০ জন, যারা ৮৪৫৮ টি পরিবারে বসবাস করে, যার মধ্যে পুরুষ হল ১৬৪০২ জন এবং নারী হল ১৬৬৮৮ জন।
অর্থনীতি ও যোগাযোগ
বুড়াবুড়ি ইউনিয়নের অর্থনীতি মূলত কৃষি নির্ভর।
চাইম
চাইম শব্দটির দ্বারা নিম্নলিখিত অর্থ বোঝাতে পারে
বিচার বহির্ভূত হত্যাকাণ্ড
বিচার বহির্ভূত হত্যাকাণ্ড হচ্ছে একপ্রকার বেআইনি হত্যাকাণ্ড যা সাধারণত রাজনৈতিক, ব্যবসায়িক, সামাজিক ব্যক্তিত্ব, বা অপরাধীকে রাষ্ট্রপ্রদত্ত আইনত বিচারের পূর্বেই হত্যা করা হয়। এটি সাধারণত সরকার, প্রাদেশিক সরকারের মাধ্যমে, যেমন: পুলিশ বা সশস্ত্র বাহিনী, অথবা বিভিন্ন অপরাধী সংগঠন, যেমন: ইতালীয় মাফিয়া। বিচার বহির্ভূত হত্যাকাণ্ড এবং ডেথ স্কোয়াড (death squads) সবচেয়ে বেশি দেখা যায় মধ্যপ্রাচ্যে (সবচেয়ে বেশি ফিলিস্তিন ও ইরাকে    ), মধ্য আমেরিকা,  আফগানিস্তান, বাংলাদেশ, ভারত (জম্মু ও কাশ্মীর সহ অন্যান্য রাজ্য)      আফ্রিকার বিষুবীয় অঞ্চলের বিভিন্ন দেশ,   জ্যামাইকা, , কসোভো  দক্ষিণ আমেরিকার বেশকিছু অংশ,   চেচনিয়া, রাশিয়া, উজবেকিস্তান, উত্তর ওশেনিয়া, থাইল্যান্ডের কিছু অংশ, এবং ফিলিপাইনে।
আরো দেখুন
Desaparecidos Extrajudicial killing Malaperigo Ejecución extrajudicial Desaparición forzada הוצאה להורג ללא משפט Desaparecidos Desaparecidos Desaparecidos Gedwongen verdwijning Desaparecidos Yargısız infaz
শরিফুল ইসলাম জিন্নাহ
শরিফুল ইসলাম জিন্নাহ (১৩ জুন ১৯৫০) একজন বাংলাদেশী রাজনীতিবিদ এবং বগুড়া-২ আসনের সাবেক সংসদ সদস্য। তিনি ২০১৪ সালে জাতীয় পার্টির প্রার্থী হিসেবে সংসদ সদস্য হিসেবে নির্বাচিত হন।
জন্ম ও শিক্ষাজীবন
শরিফুল ইসলাম জিন্নাহর পৈতৃক বাড়ি বগুড়া জেলার শিবগঞ্জ উপজেলার মহাস্থান গ্রামে। তিনি স্নাতক ডিগ্রি অর্জন করেছেন।
কর্মজীবন
পেশায় ব্যবসায়ী শরিফুল ইসলাম জিন্নাহ্ একজন ব্যবসায়ী। রাজনীতির সাথে সক্রিয় ভাবে যুক্ত আছেন।
রাজনৈতিক জীবন
জাতীয় পার্টি বগুড়া জেলা কমিটির সভাপতি ও কেন্দ্রীয় কমিটির ভাইস চেয়ারম্যান বীরমুক্তিযোদ্ধা শরিফুল ইসলাম জিন্নাহ্ ।১৯৯০ সালে তিনি উপজেলা চেয়ারম্যান নির্বাচিত হয়েছিলেন।২০০৮ সালে তিনি মহাজোটের প্রার্থী হিসেবে নির্বাচন করে ৮৮৮৯০ ভোট প্রাপ্ত হয়ে ২য় হয়েছিলেন। ২০১৪ সালে প্রথমবার সংসদ সদস্য নির্বাচিত হয়েছেন।
শ্যামা (নৃত্যনাট্য)
থাম্ব|নৃত্যনাট্য শ্যামা - রবীন্দ্রনাথ ঠাকুর শ্যামা হল রবীন্দ্রনাথ ঠাকুরের লেখা একটি বাংলা নাটক। এটি ১৯৩৯ সালে প্রকাশিত হয়। এটি একটি নৃৃত্যনাট্য।
আবু বকর সিদ্দিকী (বিচারক)
আবু বকর সিদ্দিকী (জন্ম: ২৯ জুলাই ১৯৫৪) বাংলাদেশের আইনজীবী ও বিচারক যিনি বাংলাদেশ সুপ্রীম কোর্টের আপিল বিভাগের বিচারপতি থেকে অবসর গ্রহণ করেন।
প্রাথমিক জীবন
আবু বকর সিদ্দিকী ২৯ জুলাই ১৯৫৪ সালে কুষ্টিয়ার খোকসা উপজেলার রমানাথপুর গ্রামে জন্মগ্রহণ করেন। তার আবদুল গোফুর মোল্লা ও মাতা নূরজাহান বেগম। তিনি খোকসা জানিপুর পাইলট উচ্চ বিদ্যালয় থেকে এসএসসি এবং সরকারি পি.সি. কলেজ থেকে আইএসসি পাস করেন। তিনি রাজশাহী বিশ্ববিদ্যালয় হতে প্রথমে বিএসসি ও পরে এলএলবি পাশ করেন।
তার ছোট ভাই হাসান ফয়েজ সিদ্দিকী আইনজীবী ও বিচারক যিনি বাংলাদেশের বর্তমান ও ২৩তম প্রধান বিচারপতি।
কর্মজীবন
আবু বকর সিদ্দিকী ১৯৭৯ সালে কুষ্টিয়া বারে আইনজীবী হিসেবে তালিকার্ভুক্ত হন। তিনি ২৩ এপ্রিল ১৯৮০ সালে মুনসেফ হিসেবে বিচারিক জীবন শুরু করেন। ১৯৯৭ সালে তিনি জেলা জজ হিসেবে পদোন্নতি লাভ করেন। ৩০ জুন ২০০৯ সালে তিনি হাইকোর্ট বিভাগে অতিরিক্ত বিচারক হিসেবে নিয়োগ পেয়ে ২০১১ সালে স্থায়ী হয়ে ৯ অক্টোবর ২০১৮ সালে আপিল বিভাগের বিচারপতি হিসেবে নিয়োগ লাভ করে ১৫ জুলাই ২০২১ সালে অবসর গ্রহণ করেন।
বিক্রয়াধিকার প্রদান
বিপণনের আলোচনায় বিক্রয়াধিকার প্রদান (Franchising ফ্র্যাঞ্চাইজিং) বলতে কোনও ব্যবসায়িক প্রতিষ্ঠানের এক প্রকার ব্যবসায়িক সম্প্রসারণমূলক কৌশলকে বোঝায়, যেখানে বিক্রয়াধিকার প্রদানকারী প্রতিষ্ঠানটি (Franchisor ফ্র্যাঞ্চাইজর) বিক্রয়াধিকারপ্রাপ্ত প্রতিষ্ঠানকে (Franchisee ফ্র্যাঞ্চাইজি) সেটির ব্যবহারিক জ্ঞান ও কলাকৌশল, পদ্ধতি, বৌদ্ধিক সম্পদ, ব্যবসার প্রতিমান ব্যবহার, মার্কা এবং ঐ মার্কাযুক্ত পণ্য ও সেবা বিক্রয়ের অধিকারের (Franchise ফ্র্যাঞ্চাইজ) অনুমতিপত্র (Licence লাইসেন্স) প্রদান করে। এর বিনিময়ে বিক্রয়াধিকারপ্রাপ্ত প্রতিষ্ঠানটি বিক্রয়াধিকার প্রদানকারী প্রতিষ্ঠানটিকে নির্দিষ্ট পরিমাণের অর্থ বা ফি প্রদান করে এবং নির্দিষ্ট কিছু বাধ্যবাধকতা মেনে চলার ব্যাপারে সম্মতি প্রদান করে, যেগুলি সাধারণত বিক্রয়াধিকার প্রদানসূচক চুক্তিতে লিপিবদ্ধ থাকে।
বিক্রয়াধিকার প্রদানকারী প্রতিষ্ঠানটি ব্যবসার প্রবৃদ্ধির একটি বিকল্প কৌশল হিসাবে এই বিক্রয়াধিকার প্রদান ব্যবস্থাটি ব্যবহার করে থাকে। এর বিপরীত কৌশলটি হল মূল কর্পোরেশনের মালিকানাধীন খুচরা দোকান বা শৃঙ্খল বিপণীগুলির মাধ্যমে ব্যবসার সম্প্রসারণ ঘটানো। পণ্য ও সেবার বিক্রয় ও বিতরণের ক্ষেত্রে বিক্রয়াধিকার প্রদান ব্যবস্থাভিত্তিক ব্যবসায়িক প্রবৃদ্ধির কৌশল বিক্রয়াধিকার প্রদানকারী প্রতিষ্ঠানের পুঁজি বিনিয়োগ ও দায়দায়িত্বের ঝুঁকি হ্রাস করে।
বিক্রয়াধিকার প্রদান একটি অসম অংশীদারী সম্পর্ক, কেননা এতে বিক্রয়াধিকার প্রদানকারী প্রতিষ্ঠানের আইনি সুবিধা বেশি থাকে। তবে বিশেষ কিছু শর্ত যেমন স্বচ্ছতা, অনুকূল আইনি পরিস্থিতি, অর্থসংস্থানের উপায় ও সঠিক বাজার গবেষণা, ইত্যাদি পূরণ হলে বিক্রয়াধিকার প্রদানকারী ও বিক্রয়াধিকারপ্রাপ্ত উভয় প্রতিষ্ঠানের জন্যই এটি ব্যবসায়িক সফলতা বয়ে আনতে পারে।
বিশ্বে এ পর্যন্ত ৩০টি দেশে বিক্রয়াধিকার প্রদান সংক্রান্ত সুস্পষ্ট আইন বলবৎ আছে। এছাড়া বিশ্বের সিংহভাগ দেশে বিক্রয়াধিকার প্রদানের উপরে প্রত্যক্ষ বা পরোক্ষ প্রভাব বিস্তারকারী আইনকানুন বিদ্যমান।
বিক্রয়াধিকার প্রদানকে বিদেশী বাজারের প্রবেশের একটি উপায় হিসেবে ব্যবহার করা হয়ে থাকে।
২০১৯ সালে ওয়ার্ল্ড ফ্র্যাঞ্চাইজ কাউন্সিলের (World Franchise Council, বিশ্ব বিক্রয়াধিকার প্রদান পরিষদ) ৪৭টি সদস্য দেশ আবু ধাবিতে একটি সম্মেলনে মিলিত হয়, যেখানে বিশ্বব্যাপী বিক্রয়াধিকার প্রদানের অর্থনৈতিক প্রভাবের উপরে সম্পাদিত একটি জরিপের ফলাফল প্রকাশিত হয়। জরিপের ফলাফল অনুযায়ী বিশ্ব অর্থনীতিতে বিক্রয়াধিকার প্রদানের বাৎসরিক অবদান প্রায় ১ লক্ষ ৭৫ হাজার কোটি মার্কিন ডলার। জরিপে আরও বেরিয়ে আসে যে বিশ্বে প্রায় ২০ লক্ষ বিক্রয়ের অধিকারপ্রাপ্ত ব্যবসা প্রতিষ্ঠান রয়েছে, যেগুলিতে ১ কোটি ৯০ লক্ষ কর্মী চাকুরিরত আছে।
জিয়া উদ্দিন
জিয়া উদ্দিন (জন্ম: ৪ এপ্রিল ১৯৪১) একজন বাংলাদেশি দেওবন্দি ইসলামি পণ্ডিত, রাজনীতিবিদ, শিক্ষাবিদ ও আধ্যাত্মিক ব্যক্তিত্ব। তিনি একাধারে জমিয়তে উলামায়ে ইসলাম বাংলাদেশ ও আযাদ দ্বীনি এদারায়ে তালীম বাংলাদেশের সভাপতি, হেফাজতে ইসলাম বাংলাদেশের উপদেষ্টা, জামিয়া মাদানিয়া আঙ্গুরা মুহাম্মদপুরের মহাপরিচালক ও আল হাইআতুল উলয়ার স্থায়ী কমিটির সদস্য। বৃহত্তর সিলেট অঞ্চলে তিনি ‘নাজিম সাহেব হুজুর’ নামে পরিচিত। হেফাজত আন্দোলন, খতমে নবুয়ত আন্দোলন, টিপাইমুখ বাঁধ নির্মাণ বিরোধী আন্দোলন সহ প্রভৃতি আন্দোলনে তিনি নেতৃত্ব দিয়েছেন। এছাড়াও তিনি কয়েকটি উল্লেখযোগ্য মাদ্রাসার পরিচালক এবং কয়েকটি জাতীয় ও আঞ্চলিক সংস্থার নেতৃস্থানীয় পদে রয়েছেন। ধর্মীয় ক্ষেত্রে অবদানের জন্য তাকে ‘মুফাক্কিরে ইসলাম’ উপাধি দেওয়া হয়।
জন্ম ও বংশ
জিয়া উদ্দিন ১৯৪১ সালের ৪ এপ্রিল সিলেট জেলার বিয়ানীবাজার উপজেলার কাকরদিয়া গ্রামের এক সম্ভ্রান্ত মুসলিম পরিবারে জন্মগ্রহণ করেন। তার পিতা মুকাদ্দাস আলী কুরআনের হাফেজ ছিলেন ও মাতা খায়রুন্নেছা বেগম। তিন ভাই ও দুই বোনের মধ্যে তিনি দ্বিতীয়।
শিক্ষা জীবন
তিনি পরিবার ও গ্রামের মসজিদের মক্তবে প্রাথমিক শিক্ষা লাভ করেন। ১৯৫৩ সালে গ্রামের পাঠশালায় ভর্তি হন। তিন বছর পর ১৯৫৬ সালে মাথিউরা ঈদগাহ বাজার মাদ্রাসা ও পরের বছর দারুল উলুম দেউলগ্রাম মাদ্রাসায় ভর্তি হয়ে মাধ্যমিক শ্রেণি সমাপ্ত করেন। ১৯৬২ সালে গাছবাড়ি জামিউল উলুম মাদ্রাসা থেকে উচ্চ মাধ্যমিক শিক্ষা সমাপ্ত করে দারুল উলুম হাটহাজারী মাদ্রাসায় স্নাতক শ্রেণিতে ভর্তি হন। ১৯৬৫ সালে হাটহাজারী মাদ্রাসা থেকে দাওরায়ে হাদিস (মাস্টার্স) পাশ করেন। পরের বছর একই মাদ্রাসা থেকে কুরআনের তাফসীরের উপর উচ্চতর ডিগ্রী লাভ করেন।
কর্ম জীবন
শিক্ষকতার মাধ্যমে তিনি কর্মজীবনের সূচনা করেন। ১৯৬৭ সালে জামিয়া মাদানিয়া আঙ্গুরা মুহাম্মদপুরে শিক্ষক হিসেবে নিয়োগ পান। মাদ্রাসার প্রতিষ্ঠাতা শিহাব উদ্দিন তার কর্মতৎপরতা দেখে দুই বছর পর তাকে শিক্ষাসচিবের দায়িত্ব দেন। ২০১০ সালে তিনি এই মাদ্রাসার মহাপরিচালক নিযুক্ত হন।
২০১৮ সালের ১৫ জুন তিনি আযাদ দ্বীনী এদারায়ে তালীম বাংলাদেশের সভাপতি নির্বাচিত হন। পদাধিকারবলে তিনি কওমি মাদ্রাসার সর্বোচ্চ বোর্ড আল হাইআতুল উলয়ার স্থায়ী কমিটির সদস্য। এছাড়াও তিনি আঞ্চলিক শিক্ষাবোর্ড তানযীমুল মাদারিস সিলেটের প্রধান উপদেষ্টা ও মাদানিয়া কুরআন শিক্ষাবোর্ড, নুরানী তালীমুল কুরআন বোর্ডের উপদেষ্টার দায়িত্বে আছেন।
২০২০ সালের ১৫ নভেম্বর হেফাজতে ইসলাম বাংলাদেশের এক কেন্দ্রীয় সম্মেলনে তিনি উপদেষ্টা মণ্ডলীর সদস্য নির্বাচিত হন।
রাজনীতি
১৯৮০-এর দশকে তিনি জমিয়তে উলামায়ে ইসলাম বাংলাদেশের ছাত্র সংগঠন বাংলাদেশ জমিয়তে তলাবায়ে আরাবিয়ার বৃহত্তর সিলেট শাখার সভাপতি ছিলেন। ১৯৮৭ সালে জমিয়তে উলামায়ে ইসলাম বাংলাদেশের বিয়ানীবাজার উপজেলা শাখার সাধারণ সম্পাদক নির্বাচিত হন। ১৯৯৪ সালে তিনি জমিয়তের সিলেট জেলার সাধারণ সম্পাদক মনোনীত হন। পরপর তিন মেয়াদে তিনি এই দায়িত্ব পালন করেন। ২০০৮ সালে তিনি কেন্দ্রীয় জমিয়তের সহকারী মহাসচিব নির্বাচিত হন। ২০১১ সালে তিনি সিলেট জেলা জমিয়তের সভাপতির দায়িত্ব পান। একই বছর কেন্দ্রীয় জমিয়তের সহ-সভাপতি নির্বাচিত হন। ২০১৪ সালের ১৩ সেপ্টেম্বর পুনরায় জেলা জমিয়তের সভাপতি হন। ২০১৫ সালের ৭ নভেম্বর কেন্দ্রীয় সম্মেলনে তাকে পুনরায় সহ-সভাপতি নির্বাচিত করা হয়। ২০১৮ সালে তাকে তৃতীয়বারের মতো সিলেট জেলা জমিয়তের সভাপতি নির্বাচিত করা হয়। ২০২০ সালের ৮ এপ্রিল আব্দুল মোমিন ইমামবাড়ীর মৃত্যুর পর তিনি জমিয়তের সভাপতি নির্বাচিত হন।
অবদান
১৯৯০-এর দশকে তিনি বিয়ানীবাজারে ইসমতে আম্বিয়া ও খতমে নবুয়ত আন্দোলনের নেতৃত্ব দেন। এসময় তার তত্ত্বাবধানে ইযহারে হকের উদ্যোগে বিয়ানীবাজারে খতমে নবুয়ত সম্মেলন অনুষ্ঠিত হয়। তসলিমা বিরোধী আন্দোলন, শাবিপ্রবির নামকরণের আন্দোলন, ফতোয়া বিরোধী রায়ের বিরুদ্ধে গড়ে উঠা আন্দোলনে তিনি সিলেটে নেতৃত্বের ভূমিকায় ছিলেন।
২০০৫ সালে ভারত সরকারের টিপাইমুখ বাঁধ নির্মাণের প্রতিবাদে আগ্রাসন প্রতিরোধ জাতীয় কমিটি কর্তৃক আহুত টিপাইমুখ লংমার্চে তিনি সিলেট বিভাগীয় সমন্বয়কের দায়িত্ব পালন করেন। ২০১১ সালের ৮ ডিসেম্বর জমিয়তের ডাকা টিপাইমুখ বাঁধ অভিমুখে রোডমার্চের আহবায়ক ছিলেন তিনি। ২০০৮ সালে নারী উন্নয়ন নীতিমালার বিরুদ্ধে সিলেটে ‘কুরআনি আইন সংরক্ষণ কমিটি’র আন্দোলনে তিনি নেতৃত্ব দেন। ২০১৩ সালে শাহজালাল বিজ্ঞান ও প্রযুক্তি বিশ্ববিদ্যালয়ে মূর্তি নির্মাণের বিরুদ্ধে শাহজালাল ঐতিহ্য সংরক্ষণ কমিটির উদ্যোগে সর্বদলীয় আন্দোলনে অন্যতম মুখপাত্র হিসেবে ভূমিকা পালন করেন। আন্দোলনের ফলে বিশ্ববিদ্যালয় কর্তৃপক্ষ মূর্তি স্থাপনের সিদ্ধান্ত থেকে সরে আসতে বাধ্য হয়।
২০১৩ সালে হেফাজতের আন্দোলনে তিনি গুরুত্বপূর্ণ ভূমিকা পালন করেন। সিলেট জেলা হেফাজতের সাধারণ সম্পাদক ছিলেন তিনি। হেফাজতের উদ্যোগে শানে রেসালাত সম্মেলন নামে সিলেটে অনুষ্ঠিত মহাসমাবেশে তিনি মূখ্য ভূমিকা পালন করেন। ২০১৩ সালের ৬ এপ্রিল ঢাকায় হেফাজতের লংমার্চে তিনি অংশগ্রহণ করে বক্তব্য দেন। ২০১৩ সালের ৫ মে ঢাকা অবরোধেও তিনি সক্রিয়ভাবে অংশগ্রহণ করেন। ৫ মের ঘটনার পর তার বিরুদ্ধে ৬টি মামলা দায়ের করা হয়।
২০১২ সালের ৯, ১০, ১১ ফেব্রুয়ারি আযাদ দ্বীনী এদারার তিনদিন ব্যাপী আন্তর্জাতিক দস্তারবন্দী সম্মেলনে তিনি কার্যকরী সভাপতির দায়িত্ব পালন করেন।
তাসাউফ
তিনি শায়খে ফুলবাড়ী খ্যাত আব্দুল মতিন চৌধুরীর কাছে আধ্যাত্মিক দীক্ষা গ্রহণ করেন এবং মসজিদে নববীতে ইতিকাফ অবস্থায় আব্দুল মতিন স্বীয় খলীফা আব্দুস সবুরের মাধ্যমে তাকে খেলাফত প্রদান করেন।
পরিবার
পারিবারিক জীবনে তিনি ১ ছেলে ও ৬ মেয়ের জনক।
মোখলেছুর রহমান (গাজীপুরের রাজনীতিবিদ)
মোখলেছুর রহমান বাংলাদেশের গাজীপুর জেলার রাজনীতিবিদ ও গাজীপুর-৩ আসনের সাবেক সংসদ সদস্য।
প্রাথমিক জীবন
মোখলেছুর রহমান গাজীপুর জেলায় জন্মগ্রহণ করেন।
রাজনৈতিক জীবন
মোখলেছুর রহমান ১৯৮৮ সালের চতুর্থ জাতীয় সংসদ নির্বাচনে সম্মিলিত বিরোধী দলের প্রার্থী হিসেবে গাজীপুর-৩ আসন থেকে সংসদ সদস্য নির্বাচিত হন।
বাঘ বন্দি খেলা
বাঘ বন্দি খেলা ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন রাজা চন্দ ,সুজিত মন্ডল, হরনাথ চক্রবর্তী। প্রযোজনা করেছে নিসপাল সিং। এতে মূল চরিত্রে অভিনয় করেছেন প্রসেনজিৎ চট্টোপাধ্যায়, জিৎ, সোহম চক্রবর্তী, শ্রাবন্তী চট্টোপাধ্যায়, সায়ন্তিকা বন্দ্যোপাধ্যায়, ঋত্বিকা সেন।
এই চলচ্চিত্রে মোট ৩টি দৃশ্য উপস্থান হয়েছে। ১ম দৃশ্য এ বাঘ ওরফে বারিন ঘটক এর কাহিনী রয়েছে। ২য় দৃশ্য এ বন্দি বলতে দুইজন ওয়েডিং প্লানারের জীবনের কাহিনী রয়েছে। ৩য় দৃশ্য এ একজন উকিল ও তার পরিবার এর মধ্যকার সমস্যা ও সমঝোতার কাহিনী রয়েছে।
বাঘ বন্দি খেলা একটি তিনটি গল্পের একটি নৃতাত্ত্বিক চলচ্চিত্র যা প্রতিটি চরিত্রের জীবনের উপর অপরাধের প্রভাব অনুসন্ধান করে। বারিন ঘটকের পক্ষে অপরাধ দমন করা একটি মিশন, হীরক অপরাধের সাক্ষী হয়ে ম্যানিক বিভ্রান্তি সৃষ্টি করে, অন্যদিকে অগ্নিদেব রায়ের কাছে অপরাধ কেবল একটি খেলা।এতে বাংলা চলচ্চিত্রের তিন সুপার তারকাদের নিজস্ব অনন্য উপায়ে লড়াই করতে দেখা যায়।
কাহিনী
তিনটি ব্যক্তির চারদিকে আবর্তিত তিনটি গল্প । এক ছদ্মবেশী গুপ্তচর, হত্যার সাক্ষী এবং অপরাধী প্রতিরক্ষা আইনজীবী সবগুলিই একটি সাধারণ সুতো দ্বারা আবদ্ধ - সেটা হল তাদের জীবনে অপরাধের প্রভাব।
টাস্ক ফোর্স ৭৪
টাস্ক ফোর্স ৭৪ ছিল মার্কিন যুক্তরাষ্ট্রের নৌবাহিনীর সপ্তম নৌবহরের একটি বিশেষ দল যাদেরকে নিক্সন প্রশাসন কর্তৃক ১৯৭১ সালের ডিসেম্বরে বাংলাদেশের স্বাধীনতা যুদ্ধের সময় বঙ্গোপসাগরে মোতায়েন করা হয়েছিল। যুদ্ধবিমান পরিবাহী রণতরী ইউএসএস এন্টারপ্রাইজের নেতৃত্বে নৌবহরটি বঙ্গোপোসাগরে মোতায়েন করাকে পাকিস্তানের সমর্থনে ও তাদের সাহায্য করতে মার্কিন যুক্তরাষ্ট্রের সামরিক শক্তির প্রদর্শন হিসেবে দেখা হয়। এটি এমন এক সময় করা হয় যখন বাংলাদেশের মুক্তি বাহিনী পাকিস্তান সেনাবাহিনীর হাত থেকে ঢাকা মুক্ত করার দ্বারপ্রান্তে ছিল। টাস্ক ফোর্সের নাম্বারটি বর্তমানে সপ্তম নৌবহরের সাবমেরিন ইউনিট কর্তৃক ব্যবহৃত হয়।
বাংলাদেশের স্বাধীনতা যুদ্ধের শেষ পর্যায়ে ১৯৭১ সালের ৩ ডিসেম্বর পাকিস্তান অপারেশন চেঙ্গিস খান নাম দিয়ে ভারতের রাডার স্থাপনা ও বিমান বন্দরে আক্রমণ চালালে ভারত ও পাকিস্তানের মধ্যে যুদ্ধ শুরু হয়। ৫ ডিসেম্বর যুক্তরাষ্ট্র জাতিসংঘের মাধ্যমে যুদ্ধবিরতির চেষ্টা চালায় কিন্তু তা সোভিয়েত ইউনিয়ন কর্তৃক দুই বার বিরোধীতার সম্মুখীন হয়। ৬ ডিসেম্বর ভারত বাংলাদেশকে দেশ হিসেবে স্বীকৃতি দেয়। যুক্তরাষ্ট্র ৮ ডিসেম্বর গোয়েন্দা প্রতিবেদনে জানতে পারে যে, ভারত পশ্চিম পাকিস্তানে হামলার পরিকল্পনা করছে। ফলশ্রুতিতে যুক্তরাষ্ট্র যুদ্ধবিমান পরিবাহী রণতরী ইউএসএস এন্টারপ্রাইজের নেতৃত্বে টাস্ক ফোর্স ৭৪ নৌবহরটি বঙ্গোপোসাগরে মোতায়েন করে।
দ্বিতীয় বিশ্বযুদ্ধ
দ্বিতীয় বিশ্বযুদ্ধের সময় যুক্তরাষ্ট্র ও অস্ট্রেলীয় ক্রুজ শীপ ও ডেস্ট্রয়ারের সমন্বয়ে গঠিত দক্ষিণ-পশ্চিম প্যাসিফিক অঞ্চলের নৌবহরের নাম ছিল টাস্ক ফোর্স ৪৪। ১৯৪৩ সালের ১৫ মার্চ এই বহরের নামকরণ করা হয় টাস্ক ফোর্স ৭৪। ১৯৪৫ সালের ২৬ মার্চ সেবু শহরের মূল যুদ্ধটি শুরু হয়। এসময় মিত্র বাহিনী ভিক্টর ২ নামে একটি অপারেশন শুরু করে। টাস্ক ফোর্স ৭৪ এই আক্রমণের সময় আক্রমণকারী দলকে পাহারা দিয়ে দ্বীপে পৌঁছে দেয়। এসময় মোট ৫০০০ সৈন্য মেজর জেনারেল উইলিয়াম এইচ. আরনল্ডের নেতৃত্বে সেবু শহর থেকে ৪ মাইল দূরে সেবু দ্বীপে অবতরণ করে। যদিও সেখানে কোন জাপানি সেনাবাহিনীর কোন সদস্য ছিল না কিন্তু মিত্র বাহিনী মাইন ও পূর্ব থেকে পেতে রাখা ফাঁদে পড়ে ক্ষয়ক্ষতির শিকার হয়।
তিরুনিন্দ্রবুর
তিরুনিন্দ্রবুর দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকে অবস্থিত একটি আবাসিক অঞ্চল। লোকালয়টি চেন্নাই মহানগর অঞ্চলের পশ্চিম দিকের একটি লোকালয়‌। এটি চেন্নাই সেন্ট্রাল থেকে ২৯ কিলোমিটার পশ্চিমে অবস্থিত। লোকালয়ে রয়েছে তিরুনিন্দ্রবুর রেলওয়ে স্টেশন, এছাড়াও তিরুনিন্দ্রবুর হ্রদ এখানকার অন্যতম আকর্ষণ যা আশেপাশের অঞ্চলের জলের চাহিদা পূরণ করে।
জনতত্ত্ব
২০১১ খ্রিস্টাব্দে ভারতের জনগণনা অনুসারে তিরুনিন্দ্রবুর শহরের জনসংখ্যা ছিল ৩৭,০৯৫ জন, যেখানে পুরুষ ১৮,৪০০ জন ও নারী ১৮,৬৯৫ জন অর্থাৎ প্রতি হাজার পুরুষে ১,০১৬ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৩,৩৬৩ জন যেখানে শিশুপুত্র সংখ্যা ১,৬৮০ জন এবং শিশুকন্যা সংখ্যা ১,৬৮৩ জন। জনসংখ্যা অনুপাতে শিশু ৯.০৭ শতাংশ। শহরটির সাক্ষরতার হার ছিল ৯২.২৬ শতাংশ যেখানে পুরুষ সাক্ষরতার হার ৯৫.৯৭ শতাংশ ও নারী সাক্ষরতার হার ৮৮.৬১ শতাংশ। শহরে মোট পরিবার সংখ্যা ৯,৪২৫ টি।
সড়ক পথ
বণ্ডলুর ও এন্নোরকে সংযোগকারী বহিঃস্থ চক্রপথ তিরুনিন্দ্রবুরের ওপর দিয়ে বিস্তৃত৷ চেন্নাই-তিরুভেলুর মহাসড়কও এখান দিয়ে দীর্ঘায়িত যা বর্তমানে ২০৫ নং জাতীয় সড়কের অভিধা পেয়েছে৷ এছাড়াও শহরের অন্যান্য রাস্তা সংযোগের মাধ্যমে সহজেই তাম্বরম, পুন্তমল্লী, চেন্নাই আন্তর্জাতিক বিমানবন্দর যাওয়া যায়৷ তামিলনাড়ুর রাজ্য সরকারের মহাসড়ক দপ্তর ২০১৩ খ্রীষ্টাব্দের চৌঠা অক্টোবর তারিখে চেন্নাই থেকে তিরুতণিগামী মহাসড়ককে ১৬৮ কোটি ভারতীয় মুদ্রা ব্যয়ে 6 লেন বিশিষ্ট করার সিদ্ধান্ত নিয়েছে। এই রাস্তাটিও এই লোকালয়ের ওপর দিয়ে বিস্তৃত, প্রথম পর্যায়ে সড়কটিকে চার লেন বিশিষ্ট করার কাজ এবং পরবর্তী পর্যায়ের জন্য জমি অধিগ্রহণের কাজ চলছে।
মোয়াজেনা আনিস ও দাবির
মোয়াজেনা আনিস ও দাবির (موازنہ انیس ودبیر) উর্দু মর্সিয়া সাহিত্যের দুই কবি মীর আনিস ও মির্জা সালামত আলী দাবিরের সাহিত্য সাধনা নিয়ে রচিত শিবলী নোমানীর একটি সমালোচনা সাহিত্য। ১৯০৩–৪ সালে গ্রন্থটি রচিত হয়। এই গ্রন্থের মাধ্যমে শিবলী সাহিত্য সমালোচক হিসেবে নিজের স্থান দখল করেন। এই গ্রন্থে শিবলী উভয়ের সাহিত্য প্রতিভা তুলে ধরে উভয়ের মধ্যে তুলনা করার প্রয়াস পেয়েছিলেন। মীর আনিস ছিল উর্দু মর্সিয়া সাহিত্যের জনক এবং এর উন্নয়নে অগ্রণী ভূমিকা পালন করেন মির্জা দাবির। শিবলী এই গ্রন্থে মীর আনিসের শ্রেষ্ঠত্ব দেখিয়েছেন। গ্রন্থটির সমালোচকরা অভিযোগ করেন, শিবলী এখানে পক্ষপাতিত্ব করে মীর আনীসের শ্রেষ্ঠত্ব দেখিয়েছেন। এ গ্রন্থটি সমালোচনা সাহিত্যের একটি গ্রন্থের মর্যাদা লাভ করেছে।
বিশ্ব শিক্ষা ফোরাম
থাম্ব|বিশ্ব শিক্ষা ফোরাম অনুষ্ঠিত ২০০০ সালের এপ্রিল মাসে সেনেগালের রাজধানী ডাকারে বিশ্ব শিক্ষা ফোরাম অনুষ্ঠিত হয়।
পটভূমি
১৯৯০ সালে থাইল্যান্ডের জমতিয়েনে অনুষ্ঠিত বিশ্ব শিক্ষা সম্মেলনে পৃথিবীর সব দেশে ২০০০ সালের মধ্যে সবার জন্য শিক্ষা নিশ্চিত করার আহ্বান জানানো হয়। কিন্তু সেই লক্ষ্য অর্জিত হয়নি। যার ফলে দশ বছর পর এই সভা আহ্বান করা হয়।
কার্যক্রম
সবার জন্য শিক্ষা কর্মসূচি বাস্তবায়নের এটি দ্বিতীয় বিশ্ব সম্মেলন। পৃথিবীর ১৮০টিরও বেশি দেশের প্রতিনিধিরা এই সম্মেলনে অংশ নেন। এই সম্মেলনে মূলত জমতিয়েন বিশ্ব শিক্ষা সম্মেলনের পর বিগত দশ বছরে বিশ্বব্যাপী সবার জন্য শিক্ষা নিশ্চিতকরণের অগ্রগতির মূল্যায়ন এবং পরবর্তী করণীয় নির্ধারণ করা হয়।
লক্ষ্য
এই সম্মেলন থেকে ২০১৫ সালের মধ্যে পৃথিবীব্যাপী সবার জন্য শিক্ষা নিশ্চিতকরণের জন্য ছয়টি লক্ষ্য নির্ধারণ করা হয়:
জয়তী চক্রবর্তী
আংশিক অ্যালবাম
তিনি অনেক অ্যালবাম প্রকাশ করেছেন, যেমন:
অজাতশত্রু
thumb|
অজাতশত্রু (अजातशत्रु) বা অজাতসত্তু (अजातसत्तु) হর্য্যঙ্ক রাজবংশের রাজা ছিলেন, যিনি ৪৯২ খ্রিস্টপূর্বাব্দ থেকে ৪৬০ খ্রিস্টপূর্বাব্দ পর্যন্ত মগধ শাসন করেন। তাঁর শাসনকালে হর্য্যঙ্ক রাজবংশের শাসন সর্বাধিক বিস্তৃত হয়।
পিতার মৃত্যু ও সিংহাসনারোহণ
অজাতশত্রু হর্য্যঙ্ক রাজবংশের রাজা বিম্বিসার ও কোশল রাজকন্যা চেলেনার পুত্র ছিলেন। ৯২ খ্রিস্টপূর্বাব্দে গৌতম বুদ্ধের প্রতি ঈর্ষাপরায়ণ বৌদ্ধ ভিক্ষু দেবদত্তের প্ররোচনায় অজাতশত্রু বুদ্ধ ও বৌদ্ধ ধর্মের পৃষ্ঠপোষক বিম্বিসারকে হত্যার চেষ্টা করেন। বুদ্ধের মতাদর্শে বিশ্বাসী বিম্বিসার এই ঘটনায় তাঁর পুত্রকে ক্ষমা করে দেন। কিন্তু পুনরায় দেবদত্তের প্ররোচনায় অজাতশত্রু বিম্বিসার ও তাঁর উপদেষ্টামণ্ডলীকে গৃহবন্দী করে নিজেকে মগধের শাসক হিসেবে ঘোষণা করেন। ৪৯১ খ্রিস্টপূর্বাব্দে গৃহবন্দী অবস্থায় বিম্বিসারের মৃত্যু ঘটে। এই সময় দেবদত্তের প্ররোচনায় তিনি গৌতম বুদ্ধকে হত্যার চেষ্টা করেন। পিতার মৃত্যুর পর অনুশোচনায় দগ্ধ অজাতশত্রু শান্তিলাভের আশায় বিভিন্ন ধর্ম উপদেষ্টা ও দার্শনিকের শরণাপন্ন হন। কিন্তু তাঁদের উপদেশে শান্তিলাভে ব্যর্থ হয়ে রাজবৈদ্য জীবকের উপদেশে গৌতম বুদ্ধের শরণাপন্ন হলে বুদ্ধ তাঁকে সামঞ্ঞফলসুত্ত ব্যাখ্যা করেন।
কোশলের সঙ্গে যুদ্ধ
বিম্বিসারের বন্দীত্ব ও মৃত্যুর ঘটনায় ক্রুদ্ধ কোশল রাজ প্রসেনজিৎ একদা উপহার হিসেবে প্রদত্ত কাশী রাজ্য পুনরায় নিজের অধীনে নিয়ে নিলে অজাতশত্রু কোশল রাজ্যের বিরুদ্ধে যুদ্ধ ঘোষণা করেন। প্রথম যুদ্ধে তিনি বিজয়ী হলেও পরের যুদ্ধে পরাজিত হন। কিন্তু গৌতম বুদ্ধের মতাদর্শে বিশ্বাসী প্রসেনজিৎ তাঁকে মুক্ত করে তাঁর কন্যা বজিরাকে তাঁর সাথে বিবাহ দিয়ে যৌতুক হিসেবে কাশী রাজ্য ফিরিয়ে দেন।
বৃজি অধিকার
বুদ্ধঘোষের বর্ণনা অনুযায়ী, গঙ্গা নদীর তীরবর্তী একটি বন্দর এলাকার অর্ধেক অংশ অজাতশত্রুর অধিকারে এবং অর্ধেক অংশ বৃজি মহজনপদের অধিকারে ছিল। এই বন্দরের নিকটবর্তী একটি পাহাড়ে প্রাপ্ত গন্ধভাণ্ড নামক এক ধরনের সুগন্ধী দ্রব্যের অধিকার নিয়ে মগধ ও বৃজি মহজনপদের মধ্যে বিবাদ শুরু হয়। বেশ কয়েক বার অজাতশত্রুর পূর্বেই লিচ্ছবিরা সম্পূর্ণ গন্ধভাণ্ড অধিকার করে নিজের দেশে চলে গেলে অজাতশত্রু প্রতিশোধ নেওয়ার শপথ করেন। দীঘনিকায়ের মহাপরিনিব্বানসুত্ত অনুসারে, তিনি তাঁর মন্ত্রী বস্সকারকে গৌতম বুদ্ধের নিকট প্রেরণ করে লিচ্ছবিদের পরাজিত করার উপায়ের সন্ধান করতে বলেন। গৌতম বুদ্ধ মত দেন যে, যতদিন লিচ্ছবিরা যতদিন সম্মিলিত ভাবে রাজনৈতিক পরিস্থিতি সম্বন্ধে আলোচনা করে একত্রিত ভাবে মতগ্রহণ করবেন, নিজের দেশের আইন ও জৈষ্ঠ্যদের উপদেশ মেনে চলবেন, নারীদের বিরুদ্ধে কোন হিংসামূলক অপরাধে জড়িত থাকবেন না, ধর্মস্থান ও অর্হতদের সম্মান করবেন,। ততদিন কোন বৈদেশিক শক্তি তাঁদের কোন ক্ষতি করতে পারবে না। এই উপদেশের ফলে অজাতশত্রু এরপর সামরিক শক্তির বদলে লিচ্ছবিদের মধ্যে বিভেদ সৃষ্টির চেষ্টা করে সফল হন এবং মগধের সেনা বৃজি মহজনপদ অধিকার করতে সক্ষম হয়।
টেম্পল অব ফিয়ার
টেম্পল অব ফিয়ার হল নিক কার্টার কিলমাস্টার সিরিজ গয়েন্দামূলক উপন্যাসের ৩৬তম উপন্যাস। যেটি দীর্ঘ চলমান । কার্টার হলেন মার্কিন গোপন এজেন্ট। তার কোড নাম এন-৩। তার পদ ছিল কিলমাস্টার। সে এক্স নামক একটি সংস্থার হয়ে কাজ করে। যেটি মার্কিন বুদ্ধিমত্তা সংস্থার একটি গোপন হাত।
প্রকাশনার ইতিহাস
বইটি প্রথম প্রকাশিত হয়েছিল ১৯৬৮ সালের অক্টোবরে (সংখ্যা A367X) ইউনিভার্সাল পাবলিশিং অ্যান্ড ডিস্ট্রিবিউটিং কর্পোরেশনের (নিউ ইয়র্ক, ইউএসএ) বীকন-সিগন্যাল বিভাগের অ্যাওয়ার্ড বুকস (কনডে নাস্ট পাবলিকেশন্স ইনকর্পোরেটেডের অংশ)। উপন্যাসটি লিখেছেন ম্যানিং লি স্টোকস।  কপিরাইট ১৬ অক্টোবর, ১৯৬৮ এ নিবন্ধিত হয়েছিল।
সারমর্ম
এদিকে, কার্টার তার অ্যাপার্টমেন্ট থেকে চার তরুণী জাপানী মহিলা (টোনাকা, কাতো, সাতো, মাতো) দ্বারা অপহরণ করে। টোনাকা হলেন কুনিজো মাতু - কার্টারের মার্শাল আর্ট শিক্ষক এবং প্রাক্তন জাপানি সিক্রেট সার্ভিস এজেন্ট - যিনি বহু বছর আগে লন্ডনে কার্টারের জীবন বাঁচিয়েছিলেন। মহিলারা কার্টারকে অবিলম্বে টোকিওতে আসার জন্য জোর দেন। আসার পর, কার্টারকে একজন মাতাল আমেরিকান সাংবাদিক পিট ফ্রেমন্টের পরিচয় দেওয়া হয় এবং কুনিজো মাতুর সাথে দেখা হয়।
মাতু সম্প্রতি টোকিওতে রিচার্ড ফিলস্টনের উপস্থিতি সম্পর্কে সেসিল অব্রের সাথে যোগাযোগ করেছে। তিনিও জাপানে ব্যাপক নাশকতা সংগঠিত করার জন্য জনি চৌ-এর নেতৃত্বে চীনা কমিউনিস্ট অনুপ্রবেশকারীদের ব্যবহার করার ফিলস্টনের পরিকল্পনা সম্পর্কে সচেতন। ফিলস্টনকে হত্যা বা বন্দী করার জন্য মাতু কার্টারের সাহায্য চায়। বিদেশী শক্তির নাশকতার চক্রান্তের জন্য বলির পাঁঠা হিসাবে মাতুর বৈষম্যহীন নিম্নশ্রেণী - ইটা বা বুরাকুমিন -কে ব্যবহার করে চীনা কমিউনিস্টদের প্রতি মাতু আপত্তি জানায়। মাতু টোকিওতে ফিলস্টনের অবস্থান প্রকাশ করার আগে তাকে একজন আততায়ীর হাতে হত্যা করা হয়। কার্টার ধাওয়া দেয় কিন্তু সান'য়া বস্তিতে বন্দুকধারীকে হারায়।
কার্টার জনি চৌ-এর কাছ থেকে একটি পার্সেল পান - একটি বিচ্ছিন্ন মানব স্তন যা কার্টার ধরে নেন টোনাকার। একটি নোট ফ্রেমন্টকে জিঞ্জায় জনি চৌ-এর সাথে দেখা করার নির্দেশ দেয়। সেখানে পৌঁছানোর আগে কার্টারকে (ফ্রেমন্ট হিসেবে) মাইন্ডাররা তুলে নিয়ে যায় এবং শহরতলির একটি বড় বাড়িতে নিয়ে যায় যেখানে সে ফিলস্টনের সাথে দেখা করে। ফিলস্টনের বিস্তৃত সংযোগ সহ একজন সাংবাদিকের পরিষেবা প্রয়োজন। তিনি ফ্রেমন্ট USD ৫০,০০০ (২০১৪ সালে $৩৪০,০০০ এর বেশি মূল্যের) বিশ্বের সংবাদমাধ্যমে একটি গল্প রোপণ করার জন্য প্রদান করবেন৷ জাপানের সম্রাটকে হত্যা করতে হবে এবং ফ্রেমন্টকে নিশ্চিত করতে হবে যে চীনা কমিউনিস্টদের দায়ী করা হবে।
টোনাকা প্রকাশ করেছেন যে তিনি চীনা গোয়েন্দাদের একজন কর্নেল। তিনি একজন কমিউনিস্ট আন্দোলনকারী যিনি জনি চৌ-এর সাথে কাজ করছেন ইটাকে সাম্রাজ্যবাদী জাপানিদের উৎখাত করতে উৎসাহিত করতে। কার্টারকে একটি ডকসাইড গুদামের বেসমেন্টে নিয়ে যাওয়া হয় যেখানে তিনি একটি লোহার মেইডেনের মতো একটি নির্যাতনের যন্ত্রের ভিতরে কাতোকে মৃত অবস্থায় দেখতে পান।
কার্টারকে হাতকড়া পরানো হয়, ড্রাগ দেওয়া হয় এবং পাহারায় রাখা হয়। তিনি ২৪ ঘন্টা পরে আবার জেগে ওঠেন এবং হ্যান্ডকফগুলি সরানোর জন্য নিজের হাত ভেঙে পালিয়ে যান। তিনি সম্রাটকে সতর্ক করার জন্য টোকিও ইম্পেরিয়াল প্রাসাদে ছুটে যান। জনি চাউ এবং টোনাকা প্রাসাদের মাঠের বাইরে একটি জনতাকে প্রাসাদে ঢোকার চেষ্টা করার জন্য নেতৃত্ব দেয় যখন শহরব্যাপী বিদ্যুৎ বিভ্রাট ঘটে। কার্টার চাউকে গুলি করে এবং টোনাকাকে হত্যা করা হয় যখন মাউন্ট পুলিশ দাঙ্গাবাজ জনতার উপর চার্জ দেয়। কার্টার মাঠে প্রবেশ করেন এবং আমেরিকান দূতাবাস থেকে তার বন্ধুকে পুলিশকে সহায়তা করতে দেখেন। দূতাবাসের কর্মকর্তা কার্টারকে বলেন যে সম্রাট আজ বাসভবনে নেই। তিনি ফুজিয়োশিদায় তাঁর ব্যক্তিগত মাজারে রয়েছেন। ফিলস্টন সবাইকে বোকা বানিয়েছে। কার্টার একটি গাড়ির নির্দেশ দেন এবং ৩০ মাইল দূরে মন্দিরে যান৷
কার্টার উপাসনালয়ে পৌঁছান এবং মাঠের মধ্যে ফিলস্টনকে ডালপালা করে। কার্টার ফিলস্টনের সাথে মিলিত হন যখন তিনি মন্দিরে প্রবেশ করেন এবং প্রার্থনারত সম্রাটকে দেখতে পান। কার্টার তার ছুরি দিয়ে ফিলস্টনকে হত্যা করে। সম্রাট কার্টারকে ধন্যবাদ জানান এবং ধন্যবাদের চিহ্ন হিসেবে তাকে একটি মেডেলিয়ন দেন। কার্টার ফিলস্টনের ছবি তুলতে সম্রাটের ক্যামেরা ব্যবহার করেন।
যখন কার্টার ওয়াশিংটনে ফিরে আসেন তখন তাকে হক এবং সেসিল অব্রের সাথে একটি বৈঠকে ডাকা হয় - যিনি রিচার্ড ফিলস্টনকে হত্যা করার জন্য AX-এর কাছে তার অনুরোধের পুনরাবৃত্তি করেন। হক তাকে মৃত ফিলস্টনের একটি ছবি দেখায়।
অবাস্তব সংখ্যা
একটি অবাস্তব সংখ্যা হলো অবাস্তব একক i দ্বারা গুণিত একটি বাস্তব সংখ্যা, সংখ্যাটিকে
i2 = −1